กรุงเทพมหานคร เริ่มทดลองการจัดระเบียบผู้โดยสารทางเรือ ตามมาตรการเว้นระยะห่างทางสังคมพรุ่งนี้ 22 เมษายนนี้
กรุงเทพมหานคร เริ่มทดลองการจัดระเบียบผู้โดยสารทางเรือ ตามมาตรการเว้นระยะห่างทางสังคมพรุ่งนี้ 22 เมษายนนี้ร.ต.อ.พงศกร ขวัญเมือง โฆษกกรุงเทพมหานคร เปิดเผยว่า กรุงเทพมหานครได้เชิญผู้แทนกรมเจ้าท่า ร่วมประชุมหารือเพื่อกำหนดแนวทางมาตรการจัดระเบียบผู้โดยสารทางเรือ โดยยึดหลักการเว้นระยะห่างระหว่างบุคคล กำหนดจำนวนผู้โดยสารในแต่ละเที่ยว โดยจะเริ่มดำเนินการตั้งแต่วันพรุ่งนี้ 22 เมษายนเป็นต้นไป ทั้งนี้ขอความร่วมมือประชาชนปฏิบัติตามคำแนะนำของเจ้าหน้าที่ประจำท่าเรือ ในระยะแรกอาจจะไม่ได้รับความสะดวก ขอให้เข้าใจว่าทุกหน่วยงานได้ร่วมกันทำงานเพื่อให้ทุกคนมีความปลอดภัยและลดความเสี่ยงในการแพร่ระบาดเชื้อโควิด-19 โดยกรุงเทพมหานครและกรมเจ้าท่า จะร่วมกันติดตามประเมินผลเป็นระยะ เพื่อปรับปรุงให้เหมาะสมต่อไป